NaiveNeuron/SloPal huggingface dataset:
Raši, Richard, poslanec NR SR (2022-11-30):
Pekný deň prajem. Ctený pán predsedajúci, vážený pán minister, vážená pani poslankyňa, ctení páni poslanci, príhovor a rozprava bude veľmi krátka, pretože to podstatné sa udialo na zdravotníckom výbore, ktorý pred chvíľou skončil. A to najdôležitejšie je, že dohoda sa našla a teda naplní sa to, aby od zajtrajšieho dňa, keď mali dôjsť do platnosti výpovede, neboli, alebo respektíve boli pri lôžkach našich pacientov naši slovenskí zdravotníci. Takže pokiaľ svojím hlasovaním odsúhlasíme nielen návrh zákona, ale aj pozmeňujúce návrhy, ktoré na výbore boli podané, alebo aj pozmeňujúce návrhy, ak tu ešte odznejú, ktoré by mohli podmienky zlepšovania praxe v dĺžke 30 rokov posunúť aj na naše sestry alebo ostatných zdravotníkov, tak od zajtra budú mať konečne kľud na prácu, nebudú sa odkladať operácie, nebude ohrozená plánovaná či akútna zdravotná starostlivosť. A naši pacienti, ako som už povedal, budú liečení našimi zdravotníkmi. Bolo to na poslednú chvíľu. Z krízy v zdravotníctve bola dráma, ale ja verím, že aj tým dnešným hlasovaním, ktoré bude o sedemnástej hodine, zabezpečíme to, že opäť sa vrátime do normálnej práce k našim pacientom. Ďakujem pekne.
Jurzyca, Eugen, poslanec NR SR (2017-06-13):
Dobrý večer, dámy a páni. To bude strašne krátke vystúpenie v rozprave. Pán minister uviedol, že predkladaný zákon nebude mať vôbec žiaden vplyv. To si myslím, že nie je dobré. Tak ako som si pozrel tú doložku vplyvov, tak určite nejaké vplyvy mať bude aj na životné prostredie, pretože to je vyššia bezpečnosť, aj na podnikateľské prostredie. Nejaké vplyvy to bude mať. A mne len o to ide, že o tú kultúru predkladania zákonov. Jednoducho ak tie zákony sú naozaj zbytočné, tak ich nepredkladajme. Verím, že podľa toho, ako sme aj o ňom hovorili s tímlídrom Mirom Ivanom na klube, že tento zákon má nejaké vplyvy, tak len sa pýtam, že či si naozaj, pán minister, myslíte, že zákony, ktoré nemajú žiaden vplyv, by nemali byť predkladané. A verím, že si myslíte, že nie a že nejaký vplyv tam nájdete. Ďakujem pekne za pozornosť.
M. Číž, podpredseda NR SR: (2006-12-05):
Slovo má pán poslanec Viliam Novotný.
R. Madej, poslanec: (2007-12-12):
Dňa 23. októbra 2007 bola Kancelárii Národnej rady Slovenskej republiky zástupcami petičného výboru odovzdaná petícia občanov Slovenskej republiky za rešpektovanie názoru verejnosti na smerovanie dôchodkového zabezpečenia (tlač 477). Kancelária Národnej rady Slovenskej republiky petíciu zaevidovala a preverila, či spĺňa náležitosti v zmysle zákona o petičnom práve. Preverovaním sa zistilo, že petícia, ktorú podpísalo 126 277 občanov Slovenskej republiky, spĺňa predpísané náležitosti. Predseda Národnej rady Slovenskej republiky v súlade s § 133 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov svojím rozhodnutím č. 495 z 19. novembra 2007 postúpil petíciu na prerokovanie a zaujatie stanoviska Výboru Národnej rady Slovenskej republiky pre sociálne veci a bývanie. Výbor Národnej rady Slovenskej republiky pre sociálne veci a bývanie prerokoval petíciu postúpenú predsedom Národnej rady Slovenskej republiky v súlade s § 133 zákona o rokovacom poriadku Národnej rady Slovenskej republiky v znení neskorších predpisov za účasti Ivety Radičovej, oprávnenej zastupovať členov petičného výboru dňa 26. novembra 2007. Výbor po prerokovaní vzal na vedomie petíciu občanov Slovenskej republiky za rešpektovanie názoru verejnosti na smerovanie dôchodkového zabezpečenia. Uznesením výbor odporúča Národnej rade Slovenskej republiky petíciu vziať na vedomie. Správa výboru o výsledku prerokovania petície občanov Slovenskej republiky za rešpektovanie názoru verejnosti na smerovanie dôchodkového zabezpečenia (tlač 477) bola schválená uznesením č.107 z 26. novembra 2007. Týmto uznesením výbor poveril poslanca Róberta Madeja informovať Národnú radu Slovenskej republiky o výsledku rokovania petície vo výbore a predložiť návrh na uznesenie Národnej rady Slovenskej republiky, ktoré tvorí súčasne aj prílohu správy. Návrh na uznesenie znie: „Národná rada Slovenskej republiky po prerokovaní petície občanov Slovenskej republiky za rešpektovanie názoru verejnosti na smerovanie dôchodkového zabezpečenia v súlade   s   §   133  ods. 3   zákona   Národnej   rady    Slovenskej    republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov berie na vedomie petíciu občanov Slovenskej republiky za rešpektovanie názoru verejnosti na  smerovanie dôchodkového zabezpečenia.“ Pán predsedajúci, toľko spravodajská informácia. Prosím, otvorte, rozpravu. Ďakujem pekne.
Laurenčík, Milan, podpredseda NR SR (2021-11-12):
... respirátor.
Bugár, Béla, podpredseda NR SR (2017-10-18):
Prezentujme sa a hlasujme. (Hlasovanie.) Prítomných 143 poslancov, za 62, proti 21, zdržalo sa 60 poslancov. Ani tento návrh nebol schválený.
Figeľ, Ján, podpredseda NR SR (2012-12-18):
Reakcia na faktické poznámky. Nech sa páči, Alojz Hlina.
Kazda, Radovan, poslanec NR SR (2020-06-09):
Ďakujem. Pán predsedajúci, keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, sme v treťom čítaní , otvorte, prosím, rozpravu.
Paška, Pavol, predseda NR SR (2012-10-29):
Hlasujeme. (Hlasovanie.) 138 prítomných, 137 bolo za, 1 sa zdržal. Schválili sme novelu zákona č. 350/1996 Z. z. o rokovacom poriadku Národnej rady. Pán poslanec Matejička bude uvádzať v druhom čítaní hlasovanie o návrhu poslancov Národnej rady Slovenskej republiky Renáty Zmajkovičovej, Mariána Kovačócyho a Ivana Vargu na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov . Je to tlač 204.
Jarjabek, Dušan, poslanec NR SR (2015-11-19):
Ďakujem veľmi pekne za slovo, pán predsedajúci. Pani poslankyňa, škoda, že mám len dve minúty, resp. škoda, že nemôžem hovoriť po vás, ale nevadí. Toto, čo ste vy tuná predviedli, to bol prejav ukrivdenej političky, ktorej veľkosť nikto nepochopil, iba ona sama a preto v politike končí. Tak to je. Bohužiaľ, že to musím povedať. Tak to je. Bol to váš posledný prejav v tomto parlamente. Dalo by sa polemizovať s každou vetou. Povedali ste veľmi veľa neprávd. No a začal by som, o nejakom strachu umelcov vy hovoríte? A to máte na mysli aj rok 1989? Alebo súčasnosť? To mi chcete povedať, že Zuza Fialová alebo Paľo Remenár majú nejaký strach, ktorý sa prejavuje nejako? To snáď nemyslíte vážne. S tým strachom ste to skutočne prehnali a za to vám vaši bývalí činoherní kolegovia asi nepovedia ďakujem, preto, leto to nie je pravda jednoducho. Mohol by tom takto hovoriť o všetkom možnom, aj o Slovenskom národnom divadle a o tých 130 muzikantoch. Oni hrajú všetci, len tá prevádzka nie je dobre nastavená. Oni hrajú skutočne všetci. A vy ste to povedali úplne inak. Vy tomu totižto vôbec nerozumiete, pani kolegyňa. Ale vôbec tomu nerozumiete. A tuná sa tvárite skutočne, že rozumiete všetkému. Opak je pravdou. Vy máte nejaké informácie z nejakej opery v tejto chvíli a vy to dávate skutočne ako za nejakú objektívnu pravdu. Okrem toho, prečo ste neboli takáto kritická pri ministrovi financií Miklošovi napríklad? Prečo? Prečo ste vy neprijali zákony typu, ja neviem, nového veľkého autorského zákona. Prečo ste vy neurobili nový zákon o vysielaní a retransmisii, zákon o múzeách a galériách, či zákon o osvetovej činnosti? Hovoríte, že tu neexistuje žiadna, žiadna akási stratégia do budúcnosti. Veď predsa bola prijatá stratégia rozvoja... (Prerušenie vystúpenia časomerom.)
Bugár, Béla, podpredseda NR SR (2017-02-14):
Pán poslanec Antal.
Bugár, Béla, podpredseda NR SR (2017-01-31):
Otváram možnosť sa prihlásiť ústne do rozpravy. Konštatujem, že, pán poslanec Krajniak, vy už ste tam dvakrát. To ako sa vám podarilo? No už dobre. Takže siedmi. Končím možnosť sa prihlásiť ústne do rozpravy. Pán poslanec Dostál, nech sa páči.
Kvorka, Ján, poslanec NR SR (2019-11-27):
Teraz pristúpime k hlasovaniu o pozmeňujúcom návrhu pána poslanca Fecka. O bode č. 1 pozmeňujúceho návrhu pána poslanca Fecka nemôžeme hlasovať, nakoľko bol schválený bod č. 7 zo spoločnej správy. Námietka?
Hort, Milan, podpredseda NR SR (2010-12-14):
Vážené panie poslankyne, vážení páni poslanci, prajem príjemné popoludnie. Budeme pokračovať v rokovaní deviateho dňa 9. schôdze Národnej rady v prerušenej rozprave v druhom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov . Máte ho ako tlač 87. Prosím pána poslanca Ľudovíta Kaníka, aby zaujal miesto určené pre navrhovateľov, a spoločného spravodajcu z výboru pre sociálne veci pána poslanca Zoltána Horvátha taktiež, aby zaujal miesto pre spravodajcov. Ďakujem pekne. S faktickými poznámkami sú na dopoludňajšie vystúpenie poslankyne pani Tomanovej prihlásení poslanci: pán poslanec Ondruš, pán poslanec Matovič a pán poslanec Jurčík. Dávam slovo teraz pánovi poslancovi Ondrušovi. Nech sa páči.
Bugár, Béla, podpredseda NR SR (2010-08-05):
Pán poslanec Podmanický.
J. Šimko, poslanec: (2003-12-16):
Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhoch na opakovanú voľbu kandidátov Národnej rady Slovenskej republiky na zvolenie za sudcov disciplinárneho súdu 0 poslancov neodovzdalo hlasovacie lístky, zo 132 odovzdaných hlasovacích lístkov bolo 19 neplatných a 113 platných. Podľa platných hlasovacích lístkov overovatelia zistili, že za kandidáta Juraja Ďurajdu hlasovalo za 63 poslancov, proti 22 poslancov, zdržalo sa hlasovania 28 poslancov, Alexandra Fuchsa hlasovalo za 41 poslancov, proti 33 poslancov, zdržalo sa hlasovania 39 poslancov, Dušana Jurkoviča hlasovalo za 56 poslancov, proti 21 poslancov, zdržalo sa hlasovania 36 poslancov, Jána Karapa hlasovalo za 45 poslancov, proti 34 poslancov, zdržalo sa hlasovania 34 poslancov. Na schválenie návrhu na voľbu kandidátov Národnej rady Slovenskej republiky na zvolenie za sudcov disciplinárneho súdu je potrebný súhlas nadpolovičnej väčšiny hlasov prítomných poslancov Národnej rady Slovenskej republiky.
Pčolinský, Peter, podpredseda NR SR (2023-06-13):
Ďakujem. V parlamente netlieskame, nie sme v lietadle. Ďalšia faktická poznámka, pán poslanec Kočiš.
Gröhling, Branislav, minister školstva, vedy, výskumu a športu SR (2020-09-17):
Veľmi ťažko povedať, že ako uvažujeme, lebo potrebujeme získať všetky informácie. Tieto informácie zo zväzov ani klubov nemáme a to by malo byť aj cieľom toho dnešného stretnutia. My sme dnes zadefinovali, že by sme chceli vedieť, aké sú straty na vstupnom, teda na lístkoch, ktoré aj vy spomínate, aké sú straty na potencionálnom odstúpení jednotlivých reklamných partnerov, lebo aj to sa môže diať. Samozrejme, keď som bol na tom stretnutí, tak jednotliví aktéri hovorili, že naozaj také tie veľké subjekty sú veľmi seriózni a tie finančné prostriedky nechali. Ale, áno, sú aj niektoré subjekty, ktoré povedali, že tým, že neprebieha naplnenie tej reklamnej zmluvy, tak tie prostriedky naozaj chcú, a vtedy to spôsobuje veľké problémy. A toto sú prvé dva body, ktoré dnes sa budú diskutovať. Potom prídeme k tomu, že či máme prísť a položiť si aj otázku ohľadom kompenzácie ziskov. Na to momentálne neviem odpovedať, ale tie prvé dve veci sa riešia už dnes. Ďakujem.
M. Číž, podpredseda NR SR: (2008-11-05):
Teraz dávam slovo spoločnému spravodajcovi z výboru pre vzdelanie, mládež, vedu a šport poslancovi Froncovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Blaha, Ľuboš, poslanec NR SR (2015-12-11):
Ďakujem pekne. Pán premiér, presne tak, je toto súčasť predvolebnej kampane a to musí vidieť každý. Ale áno, nech to ľudia vidia. Nech ľudia vidia, že SMER prináša investície, kým opozícia prináša iba kýble špiny. Že SMER znižuje nezamestnanosť, kým opozícia znižuje iba úroveň tohto parlamentu. Nech ľudia vidia, že SMER chráni ľudí, kým opozícia iba chráni svoje klesajúce preferencie, lebo o tomto to je. A keď si zoberieme OĽaNO, stranu pána Matoviča, tak celá tá stratégia strany OĽaNO je o tom, robiť tu šou, robiť tu všelijaké nezmysly, nadávať každému do zlodejov, aby si zachránili preferencie a aby očierňovali túto vládu. Ale viete, čo je najväčší paradox? Že za celé pôsobenie strany OĽaNO v tejto Národnej rade, čo sa snažili ukázať, že vláda Roberta Fica, to sú podvodníci a tak ďalej, neukázali prstom ani na jedného podvodníka, ktorému by niečo dokázali, vlastne, pardon, na jediného, na jedného jediného – Radoslava Procházku z opozície. Gratulujem, páni, gratulujem, ďakujem pekne za takúto pomoc. (Potlesk.) A za celé to obdobie povalili jednu jedinú vládu, nie našu, vládu Ivety Radičovej. Vlastne keď sa to tak vezme, tak my môžme ďakovať kolegom z OĽaNO, lebo sú naším najkrajším spojencom. Položili vládu pravice a teraz pokladajú aj momentálneho akože lídra pravice pána Procházku. Pán Matovič, veľmi pekne vám ďakujem. (Potlesk.) Viete, za posledný mesiac či dva sa snažili zbaviť Draxlera, Čisláka, Žigu len preto, lebo im klesajú preferencie. Páni kolegovia, zbavte sa toho jediného, čo zapríčinilo vaše klesajúce preferencie, Daniela Lipšica. Ďakujem. (Potlesk.)
T. Cabaj, podpredseda NR SR: (2009-09-09):
Pani podpredsedníčka, keďže rozprava nebola, zrejme niet sa k čomu vyjadriť. Ďakujem veľmi pekne aj za uvedenie všetkých troch vládnych návrhov zákonov. Ďalej, panie poslankyne, páni poslanci, budeme pokračovať štyrmi bodmi programu, ktoré máme zaradené do programu, a to sú vládne návrhy zákona, ktoré z poverenia vlády Slovenskej republiky v prvom čítaní bude uvádzať minister dopravy, pôšt a telekomunikácií Ľubomír Vážny. Prvý je vládny návrh zákona o dráhach a o zmene a doplnení niektorých zákonov v prvom čítaní . Vládny návrh zákona je pod tlačou 1150, návrh na jeho pridelenie na prerokovanie výborom je v rozhodnutí číslo 1183. Prosím, pán minister, aby ste tento vládny návrh zákona uviedli.
R. Zajac, minister zdravotníctva SR: (2004-10-19):
Vážený pán predsedajúci, vážené pani poslankyne, páni poslanci, prosím vás o podporu pri schvaľovaní tohto zákona. Ďakujem pekne.
Kollár, Boris, predseda NR SR (2022-06-14):
S ďalším procedurálnym návrhom vystúpi pán poslanec Kuffa, Štefan Kuffa.
Pellegrini, Peter, predseda NR SR (2015-02-03):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 140 poslancov, za 86, zdržalo sa 54. Konštatujem, že sme schválili vládny návrh zákona o audiovízii. Ďalej poprosím pána poslanca Mariana Záhumenského, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 152/1995 Z. z. o potravinách (tlač 1278), bod 23 schváleného programu. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov , tlač 1278.)
Danko, Andrej, podpredseda NR SR (2023-12-07):
Ďakujem, pán minister. Prerušujem schôdzu. Následne budeme mať o druhej hodine hodinu otázok a budeme pokračovať slovom pani spravodajkyni, pani Laššákovej. Ďakujem, vážení páni poslanci a poslankyne. (Prerušenie rokovania o 13.00 hodine.) (Pokračovanie rokovania o 14.00 hodine.)
Grendel, Gábor, podpredseda NR SR (2022-05-10):
S reakciou na faktickú poznámku pán poslanec Kamenický.
Jurinová, Erika, podpredsedníčka NR SR (2014-10-16):
Prepáčte, pán minister. Páni poslanci, prosím vás o kľud v rokovacej sále.
Sopko, Miroslav, poslanec NR SR (2016-04-26):
Ďakujem za slovo, pani predsedajúca. Ďakujem aj pánu poslancovi Viskupičovi, že jednak predniesol tento príspevok, kde spomenul dôležitosť digitalizácie a spomenul aj moje meno pri tom. Ja len upresním. Konkrétne tá informácia bola, my sme spolu komunikovali 1. apríla. Na základe čl. III som čítal, napriek tomu, že to bolo aj upozornenie na konci toho článku, že je 1. apríl, tak to je skutočne pravda. Naozaj Estónsko uvoľnilo zdrojové kódy pre iné krajiny. Systém sa volá Country OS. Jeho verejná prezentácia potom bude 2. až 3. júna na konferencii IT Fifteen v Helsinkách. A myslím si, že nebude to len o systéme elektronických volieb alebo o tom trojminútovom daňovom priznaní, ale ten systém je veľmi komplexný a vlastne zhŕňa tam všetky vedomosti, ktoré Estónsko za tých, od toho roku 2007 v rámci elektronizácie svojich služieb poskytlo. Plus dovolím si pripomenúť plénu, že máme tu aj na Slovensku Digi Televíziu, ktorá upozorňuje a ktorú ľudia elektronicky podpisujú, o tom, aká informatizácia je veľký problém pre ľudí. K dnešnému dňu už ju podpísalo 7 443 ľudí a naozaj by sme sa týmto problémom mali zaoberať. Ďakujem.
P. Hrušovský, predseda NR SR: (2003-09-24):
(Hlasovanie.) Prítomných je 120 poslancov, za 120. Nech sa páči, pani poslankyňa, ďalší návrh.
Laššáková, Jana, podpredsedníčka NR SR (2015-09-17):
Ďakujem pekne, pán minister. V poradí tretiu otázku položil pán poslanec Pavol Zajac, ministrovi dopravy, výstavby a regionálneho rozvoja Slovenskej republiky Jánovi Počiatkovi. Otázka znie: „Pán minister, ako ste dospeli k tomu, že obchvat Bratislavy by najbližších sedem rokov nemohol byť postavený inak ako cez PPP projekt, čo je váš najdôležitejší záver zo štúdie, ktorá uprednostňuje jeho výstavbu cez PPP? Odkiaľ sa tých sedem rokov zobralo?“ Nech sa páči, pán minister, poprosím vás o odpoveď, ako aj o oznámenie ukončenia odpovede.
Číž, Miroslav, podpredseda NR SR (2015-11-25):
Pán poslanec Susko ako spravodajca.
P. Paška, predseda NR SR: (2008-09-10):
Kým nám určený spravodajca nevyhlási výsledok tajných volieb, vyhlasujem prestávku. Po vyhlásení výsledkov tajnej voľby budeme pokračovať v rokovaní programu. Ak voľba členov televíznej rady nebude úspešná, zopakujeme druhé kolo, ak bude, budeme pokračovať riadne prerokúvaním ďalších bodov programu. Takže vyhlasujem prestávku. (Prestávka.) (Po prestávke.)
Hargaš, Ján, poslanec NR SR (2023-12-15):
Ďakujem za slovo, pán predsedajúci. Ďakujem, Števo, za, za tvoj rozsiahly, rozsiahly príspevok. Viacero zaujímavých vecí si v ňom spomenul, ktoré, myslím si, že dotvárajú taký, taký kontext, lebo všetky zákony, o ktorých tu rokujeme, treba vnímať v nejakom kontexte, v ktorom sa dejú, ony dohromady vytvárajú nejaký obraz. Som rád, že si to prelinkoval aj na oblasť IT, špeciálne teda snahu o ovládnutie protimonopolného, protimonopolného úradu, ktorý prešetroval kartely aj v tejto oblasti. Čiže obsadenie takejto nezávislej inštitúcie, ktorá v tomto sektore poukázala na úplne pokrivenia trhu, keď si dáme do kontextu aj to, o čo sa snaží vláda spraviť s Úradom špeciálnej prokuratúry a znižovaním trestov za ekonomickú trestnú činnosť a korupciu, tak ono kúsok po kúsku to vyzerá zle, ale všetko dohromady to vyzerá rádovo horšie, hej. Že tá skladačka, keď sa, keď sa poskladá dohromady, tak, tak to tvorí obraz, obraz o tom, o čo tu v skutočnosti naozaj ide, myslím, že je úplne namieste tento, tento zákon naďalej, naďalej pomenuvávať tým, že je to lex únos štátu, únos nezávislých inštitúcií, ktoré majú dozerať nad tým, že mechanizmy medzi verejnou správou a komerčným sektorom tu fungujú správne a spoľahlivo. Takže špeciálne v oblasti IT tu viacerí majú skúsenosť s tým, čo sa, čo sa dialo v informatizácii za vlád SMER-u, dnes o tom vypovedajú viacerí vtedajší aktéri týchto, týchto konaní, či už v kauze Mýtnik alebo podobných, a práve takýmto veciam sa táto vláda snaží zabrániť a... (Prerušenie vystúpenia časomerom.)
Pleštinská, Zita, poslankyňa NR SR (2021-05-07):
Ďakujem, pán predsedajúci. Vážená pani komisárka, veľmi by som chcela oceniť vašu spoluprácu, teda vašu správu a rovnako nasadenie v boji za kvalitu života každého človeka. Vítam aj váš záujem o výmenu skúseností z obhajoby práv ľudí so zdravotným postihnutím v zahraničí. Zároveň ma tešia aj vaše zahraničné kontakty s európskym fórom zdravotného postihnutia. Oceňujem spoluprácu s Ľubkou Gálisovou, prezidentkou Fóra pre ochranu starších, vedela by som si ju predstaviť aj na vašom úrade. Chvályhodná je vaša práca v oblasti zamestnávania ľudí so zdravotným postihnutím a prihliadnutím na právnu problematiku týkajúcu sa ľudí pozbavených alebo obmedzených spôsobilosti na právne úkony. Rok s koronou nám vzal stretnutia so širšou rodinou a s priateľmi, ale dal nám nový pohľad na krehkosť života a krehkosť našich osobných plánov. Evidujem veľký záujem o domácu hospicovú starostlivosť. Žiaľ, na Slovensku máme veľmi málo mobilných hospicov. Okrem nastavenia adekvátnej paliatívnej liečby lekárom zabezpečuje mobilný hospic aj odborné výkony, ako je napríklad ošetrovanie dekubitov, aplikácia infúznej terapie, kyslíková terapia a podobne. Takže ešte možno v tejto oblasti by bolo dobré urobiť viac. Pretože určite je tých zdravotne postihnutých veľa a by ste spravili takú veľkú službu aj pre rodinu týchto ľudí. Ďakujem pekne.
Hrušovský, Pavol, podpredseda NR SR (2010-12-08):
Pán poslanec Číž, pán poslanec, vyjadrujte sa k tomu, o čom hovorila pani poslankyňa.
Hreha, Štefan, poslanec NR SR (2013-12-04):
Ďakujem pekne, vážená pani predsedajúca, v rozprave vystúpili štyria poslanci. Neboli podané žiadne pozmeňujúce a doplňujúce návrhy. Dajte, prosím, hlasovať o tom, že Národná rada Slovenskej republiky berie na vedomie správu o makroekonomickom vývoji a vývoji verejných financií v roku 2013 a predikcii vývoja do konca roka.
B. Bugár, podpredseda NR SR: (2006-04-20):
(Hlasovanie.) Prítomných je 131 poslancov, za 91, proti 17, zdržalo sa 20, nehlasovali 3. Konštatujem, že vládny návrh zákona sme schválili. Teraz prosím pána poslanca Lintnera ako spravodajcu, aby uviedol svoje stanovisko a návrhy k vládnemu návrhu zákona o informačných systémoch verejnej správy (tlač 1381). Nech sa páči. Ľ. Lintner, poslanec: Ďakujem pekne za slovo, pán predsedajúci. V rozprave k tomu zákonu vystúpili traja poslanci, dvaja z nich predložili pozmeňujúce návrhy. Jeden rozsiahly predložil pán poslanec Vážny. Ten pozmeňujúci návrh bol zložený z troch častí: jeden sa týkal priamo zákona, ktorý prerokúvame, jedna časť sa týkala zákona č. 523 o rozpočtových pravidlách a jedna časť zákona č. 215 o elektronickom podpise. A do týchto chvíľ sa nepodarilo ani s legislatívou Národnej rady ujasniť pripomienky aj k prerokovanému zákonu, aj ujasniť členenie, alebo teda predkladanie noviel ďalších zákonov, takže vás chcem požiadať, aby ste sa opýtali snemovne, či súhlasí s tým, aby sme hlasovanie posunuli na 17.00 hodinu.
Hrnčiar, Andrej, podpredseda NR SR (2019-02-06):
Pán poslanec Sopko.
Jurinová, Erika, podpredsedníčka NR SR (2014-04-03):
Je to osobné, prosím vás, pán poslanec.
P. Hrušovský, podpredseda NR SR: (2001-09-07):
M. Aibeková, poslankyňa: Ďakujem pekne. Ja iba veľmi krátko. Pán poslanec skutočne v materiáli, ktorý predložilo ministerstvo k tomuto návrhu zákona, sa píše – dosah navrhovaného zvýšenia dôchodkov na úroveň dôchodkov. Ak by bolo zachované 5-percentné zvýšenie, tak by došlo k poklesu ku koncu roka 2001 v porovnaní s predchádzajúcim rokom o 2,42 %. Čiže aj 7-percentné zvýšenie dôchodkov by zmiernilo tento pokles, ale nevynuluje vám ho. A keď si spočítate tie percentá pri porovnávaní rokov 1999, 2000, 2001, tak vám vyjde to číslo, ktoré uvádzali moji predrečníci v parlamente, ale aj vládny materiál priznáva toto zníženie úrovne dôchodkov. A dokonca roka keď pôjdu ceny hore od 1. januára alebo od 1. februára, alebo ako sa vláda dohodne, alebo nedohodne, tak ten pokles bude ešte výraznejší. Čiže ide tu táto argumentácia, že, samozrejme, ak sa pridá 7 % namiesto 5 %, je to o pár korún viac. Povedzme si, že pri priemernom dôchodku, ktorý je 5 000 korún, je to nepatrné suma, či máte 5 % alebo 7 %. Takže od 1. januára 2002 dôjde k ďalšiemu poklesu, nielen k tomuto priznanému. Takže o tom to tu je, že stále sme nedobehli tú úroveň, ktorá tu bola v roku 1998, keď sa dôchodky zvyšovali o viac, ako bolo zvyšovanie životných nákladov.
Laurenčík, Milan, podpredseda NR SR (2021-07-02):
Ďakujem. Prosím, zaujmite miesto pre spravodajcu. Ja otváram rozpravu. Do rozpravy som dostal písomnú prihlášku, za poslanecký klub OĽANO pán poslanec Milan Vetrák, za poslanecký klub ĽSNS pán poslanec Martin Beluský a ako jednotliví rečníci pán poslanec Maroš Kondrót a pán poslanec Ondrej Dostál. Pán poslanec Milan Vetrák, nech sa páči, máte slovo.
Krúpa, Juraj, poslanec NR SR (2020-09-17):
Ďakujem veľmi pekne. Pán Blanár, u vás sa zas prejavila tá červená, ktorá sa schováva pod tou akože demokratickou nejakou tvárou. A to je zase v tom, že ste zase prepojili rok 1968 a sovietsku okupáciu alebo okupáciu vojsk Varšavskou zmluvou Československa s týmito štyrmi Američanmi. Zas tam vidíte nejaké prepojenie, zas to dávate podprahovo, ako keby tam bolo nejaké prepojenie. Hneď ale na to poviete, že ale my vieme, kam patríme. Tak ja som si nie úplne istý, že či naozaj viete, kam patríme, či to naozaj len nehráte, tak ako ste to hrali celých 12 rokov, kde sme videli, akú politiku ste robili. A čo sa týka, vy, vy sa pohoršujete teraz nad vedením ministerstva obrany? Vy by ste sa mali hanbiť. Vy ste tam mali politruka Gajdoša, ktorého viedol Danko a jeho ďalší politruk Holko. Tí tam narobili taký bordel, také svinstvo, že by ste sa mali hanbiť, vy by ste sa k tomu vôbec nemali vyjadrovať! A čo sa týka vášho moralizovania, ja, ja neverím, že vy si dovoľujete tu moralizovať za tie všetky veci, ktoré sa za vašej vlády udiali za tých 12 rokov. A viete čo? Možno by bolo lepšie, keby ste takéto reči vôbec neviedli. Možno bude lepšie, keby ste sa radšej chodili opaľovať na tú terasu Národnej rady, ako zvyknete. Ďakujem.
Hlina, Alojz, poslanec NR SR (2015-05-14):
Ďakujem veľmi pekne. A v zásade niečo sa zmenilo, lebo toto beriem ako, by som povedal, celkom slušné zdôvodnenie, že prečo nie. Hovorím, za predchádzajúceho pontifika mi bolo povedané, že vy ma môžete, viete čo. Ďakujem, beriem na vedomie. (Smiech v sále.) A teda dovoľte, aby som interpeloval sprostredkovane cez pána Maďariča. (Smiech v sále.) Pána Maďariča interpelujem v tom, že ak Via Magna, archeologická to skupina z Vrútok, ktorá mala tú česť, v úvodzovkách, a šťastie, nie v úvodzovkách, že mohla robiť archeologický výskum na Bratislavskom hrade, za ktorý dostala, myslím, že 28 mil. korún, 770-tisíc eur. Výskum trval, ak sa správne pamätám, šesť – sedem mesiacov. Z toho bola, bolo to teda cez zimu a nie sme na Jadrane – ale čo by nedokázal smerácky archeológ, však? – čiže oni dokážu (vyslovené s pobavením) urobiť archeologický výskum v týchto podmienkach aj v zime. Nevadí. Ale tá interpelácia je v tom, zaujíma ma rozsah prác. To znamená, zaujímajú ma kompletné podklady k tomu, že čo sa fakturovalo, koľko úkonov, koľko výkonov sa realizovalo. Lebo sú určité pochybnosti. Koľko hliny sa spracovalo, koľko sutiny odviezlo. Ja tie presné formulácie nepoznám, ale vieme, o čom hovoríme. To znamená, ak niekto dostal 28 mil. korún, musel dať nejaký výkaz, výmer, že začo. Samozrejme, pri archeologickom výskume sa to asi volá ináč, ale vieme, o čom hovoríme. A tento materiál, by som sa chcel k nemu dopracovať. Bude mať, bude dôležitý do ďalšieho konania. Pána Jahnátka by som chcel interpelovať vo veci, že čo urobil pre to, aby sa 65 hektárov pozemkov, ktoré patrili tomuto štátu, nedostali za podivuhodných podmienok do rúk súkromného vlastníctva. Za podmienok, ktoré neboli výhodné pre občanov tejto republiky. Interpelácia na pána Kažimíra, ak tu je, zaujíma ma, či v prípade, že sa previedlo 65 hektárov pozemkov, ktoré patrili tomuto štátu, do rúk súkromného vlastníctva iného občana za zjavne nevýhodných a podivuhodných okolností, či sa znížilo alebo neznížilo čisté bohatstvo štátu. A posledná interpelácia je na pána premiéra. To je vlastne v druhom poradí, lebo prvá bola Miručin. Druhá je, chcem sa ho spýtať, ak dlhy, ktoré odkúpi záručná banka od živnostníkov za Váhostav, bude nevyhnuté premietnuť sumu, za ktorú odkúpi, do deficitu, na akej kapitole rozpočtu vláda Slovenskej republiky plánuje sumu, ktorú bude musieť ušetriť za tento nákup, zaťažiť. Bude to kapitola ministerstva zdravotníctva, školstva, kultúry, respektíve akého ministerstva? Čiže ešte raz, dlhy, za ktoré my kúpime, štát kúpi dlhy Širokého, sa musia a objavia, to sa už nespochybňuje, v deficite. To znamená, tú sumu bude musieť tento štát niekde ušetriť. Otázka stojí, že na ktorej kapitole sa plánujú tieto prostriedky ušetriť, školstvo, zdravotníctvo, kultúra. Neviem, vyberte si. Životné prostredie. A to je posledná interpelácia. Ďakujem veľmi pekne.
M. Pado, poslanec: (2007-10-24):
A po druhé, pán kolega, prečo si myslíte, že všetko viete lepšie ako ostatní občania tejto krajiny? Ak chcete zakázať zisk, zakážte ten zisk verejným zdravotným poisťovniam, ktoré dneska máme. Tým druhým nezakážte, a pokiaľ tie prvé budú zisk reinvestovať spätne do zdravotníctva, tak určite budú poskytovať občanom lepšie podmienky ako tí druhí a potom všetci normálni sa úplne veľmi rýchlo prepoistia do tých poisťovní, ktoré nebudú brať peniaze pre seba do vlastných vrecák. Veď ak je toto pravda, čo ste povedali, to je najľahšia cesta, ako ľudí doviesť k tomu, aby sami zrušili súkromné zdravotné poisťovne, ktoré vytvárajú zisk. Prečo to chcete rozhodovať za nich? Dajte im voľnosť, dajte im možnosť výberu a uvidíte. A zrejme narazíte tak ako pri druhom pilieri, keď mnohí občania, ktorí by sa mohli odhlásiť, už dneska vyhlasujú, že tak či tak z toho neodídu preč. Prečo sa tvárite, že viete všetko lepšie ako tí druhí? Ďakujem pekne.
Laššáková, Jana, podpredsedníčka NR SR (2012-09-18):
Teraz sa pýtam, kto sa chce prihlásiť do rozpravy ústne. Pán poslanec Simon, pani poslankyňa Mezenská, pán poslanec Fecko. Končím možnosť prihlásiť sa do rozpravy. Nech sa páči, pán poslanec Simon, máte slovo.
Hrnčiar, Andrej, podpredseda NR SR (2019-03-27):
Otváram rozpravu v rámci tretieho čítania . Hlási sa niekto do rozpravy? Nie je tomu tak. Vyhlasujem rozpravu za skončenú.
Mamojka, Mojmír, poslanec NR SR (2011-09-14):
Ďakujem za slovo. Pán kolega, ja čakám tu už päť hodín nie sám na to, že bude nejaká diskusia konečne aj na úrovni odborná a profesionálna. To je ten trapas. Budeme ako malé decká furt. A to vy, a to vy, a to vy! A keď nestačí, zavolám otecka, dám ťa zbiť. Je smiešne, čo ste tu rozprávali. Ale dobre, máte na to právo. Viete, keď ste čítali návrh na zvolanie tejto schôdze, som to chápal ako vtip. Ale vládnutie žiadnemu subjektu a štátu už vôbec nie je vtip. To je setsakramentsky vážna vec! A prečítajte si posledný prieskum NVK, ak vám unikol. 67,5 % občanov tohto štátu je nespokojných s vaším vládnutím. A to už nie je vtip. To je do plaču. A čo sa týka vydierania, kto vás vydiera, prosím vás? Však vy sa vydierate sami. Veď ste trápni. Ja nemám rád túto rétoriku. Ale však už sa konečne na niečom dohodnite. Svätopluk mal byť síce premiestnený z Hradu, našťastie tam zostal. Spomeňte si na tie tri prútiky, ja vám radiť nechcem. Vás netreba vydierať. Mne je vás až ľúto. Vy sa vydierate sami. Čo sa týka tých chýb-nechýb. Prosím vás pekne, každá vláda má tých 100 dní. To je fér. Ja opakujem ešte raz, nie žiadny novic na vedúcich funkciách. Ale tá trápna fráza, že to tí pred nami, to títo, tí. Prosím vás pekne, frajer sa nevyhovára na to, čo bolo predtým. Ale keď na to má, tak maká a robí dobre, bez ohľadu na to, čo bolo predtým. Sto dní prešlo. Ste tu 14 mesiacov. A tu sa napríklad vôbec nedebatovalo o takých rezortoch, to, čo mne je blízke, ako rezort spravodlivosti a rezort školstva. Veď tu vám stojí 8-tisíc učiteľov pred bránami, či koľko. Spravodlivosť je v totálnom marazme. A napriek tomu, že ja som sám povedal, že verím, že pani ministerka to nemyslí zle, ale akurát je nervozita a bordel, prepáčte za ten výraz. Tak hovorme faktograficky a neprekárajme sa ako malé deti, to nikde nevedie. Zamyslite sa nad sebou. (Potlesk.)
Bugár, Béla, podpredseda NR SR (2018-12-05):
Prezentujme sa a hlasujeme. (Hlasovanie.) Prítomných 142, za 87, proti 1, zdržalo sa 54 poslancov. Konštatujem, že návrh sme schválili. Teraz ešte uveďte hlasovanie v druhom čítaní o vládnom návrhu zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu (tlač 1135). (Hlasovanie o vládnom návrhu zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1135.)
Mierna, Anna, poslankyňa NR SR (2023-06-15):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet, ústavnoprávnemu výboru a Výboru Národnej rady pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Prosím, dajte hlasovať o mojom návrhu.
Burian, Jozef, poslanec NR SR (2012-02-29):
Pán predseda, vážený pán minister, keďže dlhé roky sa už poznáme, myslím, že to bolo jedno z tých vašich pokornejších vystúpení, a myslím, že tak ako je žalostný stav finančnej správy, tak možno aj vaše vystúpenie bolo. A teraz k vecnému problému. Už myslím, že aj Peter Kažimír spomenul, my ideme dávať možnosť, nie sankcionovať tých, ktorí nebudú môcť dávať elektronicky doručovať daňové priznania. Čiže to je veľký rozdiel. Pán minister, ak by ste boli na tom daňovom úrade, zistili by ste, že práve že sa táto finančná správa vracia do doby kamennej. Do doby kamennej tým, že jednoducho musí ručne spracovávať dáta. Ten, ktorý podá elektronicky tieto dáta, jednoducho si to musí printskrínovať konkrétna pracovníčka a hľadať v tom zložitom procese, čo bolo vôbec podané. Pritom jedna pracovníčka nevie, čo bolo podané na jednom daňovom pracovisku alebo na druhom. Jednoducho nie sú ani prístupové práva tých ľudí zabezpečené. Čiže tam je obrovský bordel na tom a my keď do toho bordelu vložíme tento segment, tak bude mať problém, aby sme nesankcionovali daňové subjekty za to, že jednoducho nie je pripravený tento informačný systém. My nedávame, my nechceme sankcionovať tieto subjekty, my dávame im možnosť, to je veľký rozdiel a netvrdíme že 1. 1. 2013 je konečný termín. Ak sa toto dopracuje, môže to byť aj polrok tohto roku. A druhá vec, pokiaľ ide o UNITAS, my nemáme záujem o riadiacu činnosť, UNITAS je o riadení. My máme záujem o monitorovanie, a to je veľký rozdiel, to riadenie zostáva vo vašej zodpovednosti a na vašom masle na hlave, nikoho iného. Čiže netlačte teraz do UNITAS-u členov výboru a tí budú nebodaj zodpovední za celú finančnú správu, to je obrovský rozdiel. Ďakujem pekne.
Lebocký, Tibor, poslanec NR SR (2012-07-31):
Pán poslanec Brixi a pán poslanec Záhumenský svoje pozmeňujúce návrhy stiahli. Budeme teda hlasovať teraz o poslaneckom, teda o pozmeňujúcom návrhu pána poslanca Fecka. Dajte hlasovať, pán predseda.
P. Paška, predseda NR SR: (2007-09-14):
Faktické poznámky na vaše vystúpenie nie sú. Končím rozpravu. A pýtam sa navrhovateľa, či sa chce vyjadriť. Nech sa páči, pán poslanec.
Figeľ, Ján, podpredseda NR SR (2013-07-01):
Ďakujem pekne. Teraz dávam slovo spravodajcovi, ktorého určil navrhnutý gestorský výbor, výbor pre zdravotníctvo, poslancovi Ivanovi Uhliarikovi. Nech sa páči.
Brocka, Július, poslanec NR SR (2011-02-03):
Odporúčam prideliť návrh zákona v druhom čítaní na prerokovanie: ústavnoprávnemu výboru, Výboru Národnej rady pre verejnú správu a regionálny rozvoj, Výboru Národnej rady pre financie a rozpočet a Výboru Národnej rady pre sociálne veci. Za gestorský výbor navrhujem Výbor Národnej rady pre sociálne veci, pričom odporúčam, aby výbory, ktorým bude návrh pridelený ho prerokovali v termíne do 16. marca 2011 a gestorskému výboru do 18. marca 2011. Pán podpredseda, dajte, prosím, hlasovať.
Ďuriš Nicholsonová, Lucia, podpredsedníčka NR SR (2017-04-06):
Kolegyne, kolegovia, budeme pokračovať. Teraz dávam slovo spoločnému spravodajcovi z výboru pre sociálne veci poslancovi Jozefovi Burianovi, aby informoval Národnú radu o výsledku prerokovania tohto návrhu vo výboroch. Nech sa páči. A poprosím vás kľud, pokiaľ možno.
Laššáková, Jana, podpredsedníčka NR SR (2012-08-06):
Ideme. Pán poslanec Mihál, procedurálny návrh.
J. Mikuš, poslanec: (2004-10-26):
Konkrétny návrh. V čl. I v bode 3 v úvodnej vete sa slová „odsek 11“ nahrádzajú slovami „odsek 8“. Odôvodnenie. Uvedené sa navrhuje napraviť z dôvodu prepisovej chyby. V bode 4 sa slová „písmenom g)“ nahrádzajú slovami „písmenom h)“ a „písmeno g)“ sa označuje ako „písmeno h)“. V bode 19 sa slová „odsekom  9“ nahrádzajú slovami „odsekom 10“ a „odsek 9“ sa označuje ako „odsek 10“. V bode 20 sa v úvodnej vete „§ 44“ označuje ako „§44a“ a „§44a“ v celom bode vrátane úvodnej vety sa označuje ako „§44b“. Odôvodnenie. Vyššie uvedené úpravy ustanovení je potrebné upraviť z dôvodu, že dňa 21. septembra 2004 bola Národnou radou schválená ostatná novela č. 105/2004 Z. z., ktorou  došlo k posunom v označení niektorých ustanovení, a preto je potrebné upraviť vzájomné odkazy na novo označené  ustanovenia v texte zákona. Tá druhá časť, ktorá sa týka balenia cigariet. Za bod 21 sa vkladá nový bod 22, ktorý znie: V § 44 sa dopĺňa nový odsek 37, ktorý znie: Odsek 37. „Právnická osoba alebo fyzická osoba,  ktorá je oprávnená v rámci podnikania predávať spotrebiteľské balenie cigariet a ktorá má v držbe spotrebiteľské balenie cigariet uvedené v odseku 23, ktoré nepredala do 30. septembra 2004, je povinná do 31. decembra 2004 oznámiť Colnému úradu množstvo takto označených spotrebiteľských balení cigariet a požiadať Colný úrad o ich zničenie. Colný úrad zničí tieto spotrebiteľské balenia cigariet. Ustanovenie § 41 ods. 5 tohto zákona sa v prípade postupu podľa tohto odseku nepoužije. Odôvodnenie. Doplnením odseku 37 do § 44 sa umožňuje požiadať Colný úrad o zničenie spotrebiteľských balení cigariet, ktoré sú označené kontrolnou známkou podľa predpisov účinných do 30. 4. 2004 a ktoré neboli predané do 30. 9. 2004 bez toho, aby bola subjektu uložená pokuta v zmysle § 41 ods. 5 zákona č. 106/2004 Z. z. o spotrebnej dani z tabakových výrobkov. Ďakujem pekne.
Kadúc, Miroslav, poslanec NR SR (2014-11-08):
Pán Blaha, ja som, aj ja vás považujem za vzdelaného, na svoj vek pomerne skúseného politika. A hovorili ste o tom, že, a s veľa vecami inak, čo sa týka sociálnej politiky, s vami súhlasím. Chceli ste, aby sme boli objektívni, O. K. Tak poďme možno poporiadku. Povedali ste, že poďme bojovať proti korupcii. Rozumiem tomu tak, že aj s tými, s ktorými robíte, bojujú proti korupcii. Za ostatných osem rokov, kalendárnych rokov, takmer sedem rokov bol SMER pri moci, bol vo vláde. Prosím vás, čo urobil proti korupcii? Koľko bolo korupčne stíhaných ľudí? Koľko? Povedzte mi! Koľko bolo veľkých káuz? Pán generálny prokurátor hovorí, takmer žiadne. Ak vy sa odvolávate na zákon o bojovníkoch proti korupcii, no ďakujem pekne. S Jankom Mičovským sme sedeli na prelome rokov 2012-13 štyri až päť mesiacov nad týmto zákonom. Búšili sme do toho. Janko možno omnoho viacej tu v pléne. Až potom prišiel pán Kaliňák so šuflíkovým zákonom, ktorý mal už predtým, mal od, myslím, že od minulej vlády, predložil ho až po troch rokoch, po troch rokoch vlády z tých siedmich. Panebože, toto je váš boj! Ďalej. No ak chcete, opäť faktograficky. Ak zabudnem na to, že čo bolo, predchádzajúcu vládu, pôjdem poporiadku. Ja som si myslel, že bude nový Robert Fico, a potom prišla: kauza Horné Plachtince, Žarnay, skoro kauza paroplyn, SPP, MH Development, Medical Group. A to sú len tie, ktoré boli odhalené a medializované. Odhalených bolo ďaleko, ďaleko viacej. A tie, ktoré sú neodhalené? Však tých káuz je neúrekom. Ja neviem. Vy ste, vyplýva mi z toho, že vy ste asi slušný občan. Ale takto sa slušný nespráva. Nekryje korupčné správanie. Ja neviem, čo ma mrzí viacej. Či to, že ste cynik alebo že kryjete tých, ktorí sú pri tom, a zároveň ste mladá generácia. Patríte k tým, ktorí majú budovať krajinu budúcnosti.
Kollár Boris, predseda NR SR (2022-12-07):
Prosím, prezentujme sa a hlasujeme. (Hlasovanie.) Prítomných 139 poslancov, za 71, proti 46, zdržalo sa 22, nehlasoval žiadny. Konštatujem, že Národná rada schválila navrhnuté uznesenie . Teraz nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 149/2020 Z. z. o mimoriadnych štátnych zárukách, ktorý prerokovávame v skrátenom legislatívnom konaní. Je to tlač 1301. Dávam slovo spoločnej spravodajkyni z výboru pre financie a rozpočet pani poslankyni Anne Miernej, aby hlasovanie uvádzala. Nech sa páči, máte slovo, pani poslankyňa. (Hlasovanie o vládnom návrhu zákona, ktorým sa mení a dopĺňa zákon č. 149/2020 Z. z. o mimoriadnych štátnych zárukách a o doplnení niektorých zákonov a ktorým sa mení zákon č. 296/2012 Z. z. o Európskom mechanizme pre stabilitu a o doplnení niektorých zákonov , tlač 1301.)
Pellegrini, Peter, minister školstva, vedy, výskumu a športu SR (2014-11-08):
... sme sa pokúsili ako prvý krok, ešte si pamätám, že som bol asi spravodajca a poslanec pri zákone o verejnom obstarávaní, doplniť možnosť do verejného obstarávania, aby obstarávateľ ako jednu z podmienok mohol žiadať aj akcionársku štruktúru. A ukazuje sa, že to asi nie je málo. Takže ja podporím kedykoľvek zmenu zákona o verejnom obstarávaní, keď príde, aby sa to ešte sprísnilo, aby sa takéto javy nekonali. Ale, páni kolegovia z opozície, tvárite sa ako celá jedna partia, ale naozaj dobre si rozmyslíte, či chcete byť v jednej partii so stranou, ktorej ministri sa takto správali. Ďakujem pekne. (Potlesk.)
Glváč, Martin, podpredseda NR SR (2019-05-14):
Ďakujem. Pán poslanec Poliačik, poprosím o kľud v sále. Pán poslanec Baránik nie je v sále, prepadá. S reakciou pán predseda Danko.
Ďuriš Nicholsonová, Lucia, podpredsedníčka NR SR (2018-02-09):
Pán poslanec Heger.
Hraško, Igor, poslanec NR SR (2015-02-18):
Ďakujem pekne za slovo. Aj ja sa rád slobodne vyjadrím, tak ako aj kolegovia zo SMER-u, akurát že tým to asi tiež nebude po vôli. Igor, ďakujem ti, že si opäť voviedol trošku publikum do stavu alebo teda bolo snahou voviesť publikum do reality, k čomu je vlastne táto schôdza, ku konfliktu záujmov ministra hospodárstva Pavlisa. Tie dôvody už tu boli niekoľkokrát jasne a zrozumiteľne vysvetlené. Samozrejme, smeráci nemôžu točiť o inom, len musia proste odbáčať od témy, zavádzať tému úplne niekde inde, tu-tam, tu na privatizáciu, tu na peniaze zo štátu za voľby, no SMER ich zlízol 24 mil. (povedané so smiechom) a nikoho to nejak nevzrušuje. Kde sú tie peniaze? Kde? No tak tiež by sme sa mohli opýtať. V každom prípade ešte raz, minister Pavlis mal firmu, ktorá podala žalobu na štát pre nejaké milióny, ktoré sa medzitým vyšplhali na 60 mil. Ten istý človek potom o pár dní už bol vo Fonde národného majetku, proti ktorému podal žalobu. Toto asi stále ešte niekomu nedochádza, resp. nieže nedochádza, no, smeráci sa pokúšajú obhájiť neobhájiteľné. Toto je fakt. No a to, že si oni, príde sem nejaký smerák, predloží pozmeňovák, no dokonca ešte aj k nejakému úplne inému zákonu, spravia prílepok, zmenia si podmienky a na základe toho už niekto môže rozhodovať o stámiliónoch eur pre niektoré firmy, to je úplne v poriadku. A potom si povieme, že však keď sa porušil zákon, tak dajte trestné oznámenie. Už som to hovoril niekoľkokrát, všetko sa deje v súlade so zákonom. Ale tie zákony si upravia smeráci sami pre seba. Toto je tá ich zvrátenosť, ten hnus! Fuj!
Kollár, Boris, predseda NR SR (2022-12-02):
Prosím, prezentujme sa a hlasujeme. (Hlasovanie.) Prítomných 120 poslancov, za 111, proti 9. Konštatujem, že Národná rada schválila navrhnuté uznesenie. Pristúpime k hlasovaniu o návrhu uznesenia k správe výboru pre obranu a bezpečnosť o stave použitia informačno-technických prostriedkov za I. polrok 2022, tlač 1237. Dávam slovo poverenému členovi tohto výboru poslancovi Lukášovi Kyselicovi a prosím ho, aby uviedol hlasovanie. (Hlasovanie o návrhu uznesenia k správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za I. polrok 2022 , tlač 1237.)
A. Belousovová, podpredsedníčka NR SR: (2009-06-23):
Otváram rozpravu o tomto bode programu.  A pýtam sa, či sa hlási niekto z poslancov do rozpravy. Nehlási sa nikto. Vyhlasujem rozpravu za skončenú. Prerušujem rokovanie o tomto bode programu. Teraz pristúpime k rokovaniu o návrhu záverečného účtu verejnej správy Slovenskej republiky za rok 2008 . Návrh má tlač 1075 a spoločná správa výborov má tlač  1075a. Stanovisko Najvyššieho kontrolného úradu Slovenskej republiky k návrhu záverečného účtu verejnej správy Slovenskej republiky za rok 2008 je pod tlačou 1128. Návrh záverečného účtu uvedie minister financií Slovenskej republiky Ján Počiatek.  Nech sa páči, pán minister, máte slovo.
P. Muránsky, poslanec: (2003-06-19):
Podľa § 85 ods. 3 a 4 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov dávam v mene 30 poslancov návrh na opakovanie druhého čítania. Z. Martináková, podpredsedníčka NR SR: Počuli ste všetci návrh, ktorý predniesol pán spoločný spravodajca. Je to návrh, aby sme vrátili zákon opakovane do druhého čítania. Prosím, prezentujme sa a budeme...
Dostál, Ondrej, poslanec NR SR (2017-04-06):
Pani poslankyňa Remišová, na rozdiel od pána poslanca Číža si nemyslím, že je to kanál, ja si skôr myslím, že je to hororová vízia. Keď včera pani poslankyňa Blahová uvádzala návrh na odvolanie alebo vyslovenie nedôvery pánu ministrovi Richterovi, tak citovala z listov a vyjadrení chovancov a padali tam vulgárne slová, tak bola napomenutá pánom predsedom Národnej rady, aby nepoužívala tie vulgárne slová, ktoré tam boli autenticky, lebo že možno to počúvajú deti. Tak chcem upozorniť, že aj tvoj príspevok by sa možno skôr hodil na nejakú nočnú hodinu, lebo už asi sú zasa deti znova hore, a toto je naozaj strašná, hororová predstava, že niekto by sa z detského domova PETO mohol ocitnúť v Čistom dni, to radšej toho pána ministra Richtera dnes odvolajme.
Kalmárová, Viera, poslankyňa NR SR (2024-01-16):
Ďakujem za slovo, pán predsedajúci. Určite si mnohí v tejto sále spolu s pani Turčanovou uvedomujeme, hoci to až tak často nezaznieva, že v tejto debate o podstatných zmenách Trestného zákona ide predovšetkým o hodnotovú otázku. Úpravou výšky škôd, premlčacích lehôt a výšky trestných sadzieb dávame spoločnosti signál o tom, že to, čo sme doteraz považovali za veľmi zlé, v skutočnosti také zlé ani nie je. Nehovoríme úplne, že to nie je vôbec zlé, ale hovoríme, že to nie je také odsúdeniahodné, ako sme doteraz tvrdili. Takýto obrat o dlhodobej praxe bez širokej diskusie, bez toho, bez poznania toho, ako bude spoločnosť po zmenách fungovať v zabezpečovaní spravodlivosti, je veľmi nebezpečné. A dodávam, že lojalita občanov k štátu je úzko spätá s presvedčením, že žijú v spravodlivom štáte. A okrem mňa ešte aj Seneca dodáva, že: Štáty bez spravodlivosti nie sú nič iné, než rozsiahle bandy . Dosť výstižné, nie? (Potlesk.)
Pellegrini, Peter, predseda NR SR (2024-02-08):
Prosím, prezentujme sa a hlasujme o bode 243 druhého pozmeňujúceho návrhu pána poslanca Galka. (Hlasovanie.) Prítomných 127, za 16, proti 78, zdržalo sa 33. Návrh sme neschválili.
Bugár, Béla, podpredseda NR SR (2010-12-08):
Na vystúpenie pána poslanca s faktickými poznámkami traja páni poslanci. Končím možnosť sa prihlásiť do faktických poznámok. Pán poslanec Kalist, nech sa páči.